rlitschk/wikidir huggingface dataset:
De Apostel Matthias (Hebrääsch: מתתיהו, Mattathias), ok Mattias, is en Schriftgelehrten ween, de dör Lott to Jesus siene ölben Jüngers toföögt wurrn is, nadem een Platz free wurrn weer, as de vormolige Jünger Judas Ischariot sik na sien Verrat uphungen harr. So warrt dat in de Apostelgeschicht vun den Evangelisten Lukas vertellt (Apg.1,15-26). So, as dat in de christliche Tradition overlevert warrt, schall he um un bi 63 n. Chr. as en Merteler in Jerusalem sturven ween. He is, so warrt vertellt, mit Steen doot smeten wurrn. Matthias siene Knaken schöllt in Updrag vun Helena, de Mudder vun den röömschen Kaiser Konstantin den Groten na Trier henbrocht ween. Siet 1127 weert de Reliquien in de Benediktiners ehre Abtei St. Matthias in Trier dör Pilgerslüde verehrt. He is de Schutzherr un Patronhillige vun Goslar, Hannober, Hilmessen un vun de Bisömer Gary un Great Falls. Bovenhen warrt he as Schutzherr ankeken vun de Bo- un Timmerlüde, Dischers, Smeelüde, Steenhauers, Farkentüchters, Kledermakers un Zuckerbäckers. He warrt anropen gegen allerhand Süken, unner annern gegen Alkoholismus un ok, wenn de School los geiht. Anglikaansche Kark: 24. Februar oder 14. Mai Koptisch: 4. Määrt Ööstlich-orthodox: 9. August Kathoolsch: 14. Mai, in Düütschland (un vor 1970) 24.
Matthias oder Mattias betekent Matthias, Vörnaam för Mannslüüd, Matthias, en Familiennaam (för Lüüd mit düssen Naam kiek dor), Matthias, een vun Jesus Christus siene Apostels, Matthias, een vun de Kaisers vun dat Hillige Röömsche Riek. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Berensch-Arensch weer fröher en Gemeen un is vondaag en Oortschop binnen de Gemeen Cuxhoben in’n Landkreis Cuxhoben, Neddersassen. De ole Gemeen sett sik tohoop ut de twee Öörd Arensch un Berensch. Berensch-Arensch hett sik 1873 billt, as Arensch un Berensch sik to een Gemeen tohoopdaan hebbt. Berensch-Arensch hett noch bet to’n Groot-Hamborg-Gesett (1. April 1937) to Hamborg tohöört. Denn is dat Deel von’n Kreis Land Hadeln worrn. An’n 1. Februar 1971 is Berensch-Arensch denn Deel von de Gemeen Cuxhoben worrn. Vondaag billt Berensch-Arensch binnen de Gemeen Cuxhoben en Oortschop mit en egen Oortsvörsteiher. Dat Wapen wiest op blauen Grund twee sülvern Meven un en gollen Ekenbladd. –2011: Siegfried Osterndorff 2011–: Reinhard Hasenkampf http://www.gemeindeverzeichnis.de/gem1900/gem1900.htm?hamburg/ritzebuettel.htm http://www.verwaltungsgeschichte.de/hadeln.html Berensch-Arensch. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 50′ N, 8° 35′ O Öörd in de Gemeen Cuxhoben Berensch-Arensch | Cuxhoben | Döös | Duhnen | Groden | Holt-Spangen | Olenbrook | Olenwoold | Sahlenborg | Stickenbüttel | Süderwisch-Westerwisch | Worth
Süderwisch-Westerwisch weer fröher en Gemeen un is vondaag en Oortschop binnen de Gemeen Cuxhoben in’n Landkreis Cuxhoben, Neddersassen. De ole Gemeen sett sik tohoop ut de twee Öörd Süderwisch un Westerwisch. Süderwisch-Westerwisch hett sik 1873 billt, as Süderwisch un Westerwisch sik to een Gemeen tohoopdaan hebbt. Süderwisch-Westerwisch hett noch bet to’n Groot-Hamborg-Gesett (1. April 1937) to Hamborg tohöört (Amt Ritzbüttel). Denn is dat Deel von’n Kreis Land Hadeln worrn. An’n 1. März 1935 is Süderwisch-Westerwisch denn Deel von de Gemeen Cuxhoben worrn. Vondaag billt Süderwisch-Westerwisch binnen de Gemeen Cuxhoben en egen Oortschop. http://www.gemeindeverzeichnis.de/gem1900/gem1900.htm?hamburg/ritzebuettel.htm Süderwisch-Westerwisch. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 51′ N, 8° 40′ O Öörd in de Gemeen Cuxhoben Berensch-Arensch | Cuxhoben | Döös | Duhnen | Groden | Holt-Spangen | Olenbrook | Olenwoold | Sahlenborg | Stickenbüttel | Süderwisch-Westerwisch | Worth
Ritzbüttel weer en Oort in dat ole Amt Ritzbüttel un is nu en Deel von de Stadt Cuxhoben. De Oort kummt an’n 19. Juli 1325 as Ritsebutle toeerst in de Oorkunnen vör, as Wolderik Lapp in en Verdrag toseggt, dat he nich mehr gegen Jan von Stotel un Luder von Wersebe angahn will. De Naam kummt wohrschienlich von en Vörnaam Rikert oder Rike un dat Woord -büttel un bedüüdt denn soveel as Rikert sien Wahnsteed. De Borg Ritzbüttel is so üm 1340 rüm boot worrn un hett de Familie von Lapp tohöört. Nadem Hamborg de Borg 1393 belagert un innahmen harr, hebbt Lapp sien de Borg und de Ümgegend, de nadem Amt Ritzbüttel heten hett, an’n 31. Juli 1394 an Hamborg verköfft. Dat harr för Hamborg besünner Bedüden, denn so harr Hamborg Kuntrull över de Elvmünn un harr Togang to en Haven, de dichter bi de Noordsee leeg un ok bi starken Iesgang op de Elv noch to bruken weer. Dat Regeer över dat Amt harrn Amtlüüd ut Hamborg (mehrstendeels Senaters), de in de Borg Ritzbüttel, later dat Slott Ritzbüttel, jemehr Seet harrn. Eerst na över 500 Johr un dat Groot-Hamborg-Gesett von’n 1. April 1937 hett Hamborg de Kuntrull över
Dat Amt Ritzbüttel weer en Rebeed an de Spitz von dat Elv-Werser-Dreeeck, dat von 1394 bet 1937 to Hamborg tohöört hett. De Höövdoort weer Ritzbüttel mit dat Slott Ritzbüttel, in dat hambörgsche Amtlüüd seten. De Borg Ritzbüttel is so üm 1340 rüm boot worrn un hett de Familie von Lapp tohöört. Nadem Hamborg de Borg 1393 belagert un innahmen harr, hebbt Lapp sien de Borg und de Ümgegend an’n 31. Juli 1394 för 2000 Mark an Hamborg verköfft. Dit Land hett denn Amt Ritzbüttel heten. Dat harr för Hamborg besünner Bedüden, denn so harr Hamborg Kuntrull över de Elvmünn un harr Togang to en Haven, de dichter bi de Noordsee leeg un ok bi starken Iesgang op de Elv noch to bruken weer. Dat Regeer över dat Amt harrn Amtlüüd ut Hamborg (mehrstendeels Senaters; List von de Amtlüüd), de in de Borg Ritzbüttel, later dat Slott Ritzbüttel, jemehr Seet harrn. 1810 hett Frankriek ünner Napoleon dat Amt innahmen. Dat hett toeerst bet to’n 31. Dezember 1810 to dat Departement von de Elv- un Wersermünn in dat Königriek Westfalen höört un denn to dat Departement von de Elvmünnen un direkt to Frankriek. An’n 18. März 1813 müssen de Franzosen dat Amt
Dat Elv-Werser-Dreeeck is dat Rebeed, dat twüschen de Münnen von Elv un Werser liggt. De Münn von de Elv un de verlängerte Lien von de Wersermünn draapt sik bi Cuxhoben. De annern beiden Ecken von dat Dreeeck warrt von de Städer Bremen un Hamborg billt. De Süüdgrenz is nich nipp un nau fast. To dat Dreeeck höört de dree hüdigen Landkreise Stood, Cuxhoben un Oosterholt, de Stadt Bremerhoben un de Noorden von’n Landkreis Rodenborg. Dat is groff dat Rebeed von’n Landschopsverband Stood. Fröher hett dit Rebeed to Bremen-Veern tohöört un later denn to’n Regerungsbezirk Stood. Dat Land is vör allen sied. De Landschopsformen sünd Wadd, Moor, Masch un Geest (deelwies mit Heid). De höögsten Bargen sünd Moränen ut de Saal-Iestied un nich höger as 75 m över de See (de höögste Barg is de Sülverbarg in de Wingst). To de Landschoppen höört Wusten, Hadeln, Landwöörden, Keden, dat Düvelsmoor un Oolland. Strööm in dat Dreeeck sünd Oost, Geest, Luun, Swing, Eest, Wümm un Hamm. De Noorden, besünners langs de Elv, de Werser un de Oost is Masch. Wat wieder af von de Strööm liggt denn faken Moor. De Süden is von de Stoder Geest präägt un in’n Westen löppt mit de
De Rohr is en lütten Beek, de so üm un bi 17 Kilometer lang is. De Rohr hett ehren Born twüschen den Bülter See un den Sülversee in de Neegd von Wehdel un Loh un flütt denn eerst en Stück na Noordwesten twüschen Dunnern un Sellst langs bet na Apeler, böögt denn na Süüdwesten un flütt twüschen Hogewort un Wulsdörp langs na Lanhusen. Dor münnt de Beek in de Ole Luun, de sülvst wedder bi de Luunplaat in de Werser münnt. Bi Hoos hett dat von de Tied üm 1200 bet 1854 en Watermöhl geven, de von de Rohr andreven worrn is. 1854 is de Möhl afreten worrn un dor hebbt se denn en Windmöhl för boot.
Dit Woort hett noch annere Bedüden: kiek dorför ünner Düvelsmoor (Dörp). Dat Düvelsmoor is en Moor, dat in de Landkreise Oosterholt un Rodenborg liggt. Dat Moor is so bi 500 km² groot un liggt in en oold Daal ut de Saal-Iestied. Na Süden hen flütt dat Water över de Strööm Hamm un Wörp na de Wümm hen af, in’n Noorden na de Oost hen. Jürgen Christian Findörp hett von 1751 af an mit de Moorkolonisation dat Moor dröögleggen laten un dorbi is ok de Oost-Hamm-Kanaal anleggt worrn, de merrn dör dat Moor löppt un dor för sorgt, dat dat Water wegflütt. De Siedlers weren vör allen lüttje Lüüd, de keen egen Buursteed harrn. Dat Leven in’t Moor weer hart un mit veel Arbeid verbunnen. En olen Snack geiht „Den Eersten sien Dood, den Tweten sien Nood, den Drüdden sien Brood“. Toeerst hebbt de Siedlers vör allen von’n Törfafbo leevt. De Törf is över Gravens un Kanaals na Bremervöör un Bremen bröcht worrn. Eerst later kunnen se denn ok en beten Bueree bedrieven. De Öörd in’t Moor sünd vör allen Stratendörper, bi de de Hüüs na achtern rut en lang, small Stück Land hebbt. Dat Düvelsmoor weer fröher vör allen Hoogmoor,
Wolljes is en Dörp in de Gemeen Beverst in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop. Dat Water ut Wolljes flütt to’n gröttsten Deel över Krüüzmoorgraven un Wolljeser Grenzgraven na de Groov hen af. In’n Süüdoosten flütt dat Water deelwies aver ok över den Dohrener Beek un den Frellsdorper Möhlenbeek af. De Naveröörd sünd Geestenseth in’n Noorden, Frellsdorp in’n Noordoosten, Appeln in’n Süüdoosten, Oosterndörp, Wehldörp, Wachholt un Heyerhöben in’n Süüdwesten, Heerst in’n Westen un Wehdel in’n Noordwesten. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. Wolljes hett bet 1851 to dat Gericht Beverst, von 1851 bet 1859 to dat Amt Beverst un denn bet 1885 to dat Amt Leh tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn un 1977 von’n Landkreis Cuxhoben worrn. An’n 1. Juli 1974 is de Gemeen Wolljes mit de Gemeenreform in Neddersassen Deel von de Gemeen Beverst worrn. An’n 1. November 2011 is de ole Gemeen Beverst un de Samtgemeen
Geestenseth is en Dörp in de Gemeen Schippdörp in’n Landkreis Cuxhoben, Neddersassen. Geestenseth is so bi een Kilometer von de Geest af, de hier noch en lütten Beek is. Dat Water ut Geestenseth flütt över Groov (in’n Westen), Geestensether Randgraven (in’n Noorden) un Hammoorgraven/Frellsdorper Möhlenbeek (in’n Oosten) na de Geest hen af. De Naveröörd sünd Köhlen in’n Noorden, Frellsdorpermöhlen in’n Oosten, Frellsdorp in’n Süüdoosten, Wolljes in’n Süden, Wehdel in’n Westen un Oolluunbarg in’n Noordwesten. De Oort kummt 1120 toeerst as Gestensethe in de Oorkunnen vör, as de Bremer Arzbischop Friedrich I. dat Doomkapittel in Bremen den Teegden stift hett. Geestenseth hett vör 1851 to dat Gericht Beverst, von 1851 bet 1859 to dat Amt Beverst un denn bet 1885 to dat Amt Leh tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn un 1977 von’n Landkreis Cuxhoben worrn. An’n 1. März 1974 is de Gemeen Geestenseth bi de Gemeenreform in Neddersassen Deel von de Gemeen Schippdörp worrn. In’n Eersten Weltkrieg sünd 16 Soldaten ut Geestenseth fullen oder vermisst, un in’n Tweten 72. Geestenseth is evangeelsch-luthersch präägt un höört to dat Kaspel Oolluunbarg. Dat Wapen von Geestenseth wiest baven op sülvern Grund twee blaue krüüzte
Dit is en List vun de Städer in Afghanistan. De mit Afstand gröttste Agglomeratschoon in Afghanistan is Kabul mit 3.138.100 Inwahners (Stand 21. September 2006). Dat heet, 14 Perzent vun de Lüüd leevt in oder bi de Hööftstadt. Disse Tabell hett de Städer mit mehr as 10.000 Inwahners. De Naams sünd in plattdüütsche Transkriptschoon un op Perssch schreven. De Tallen sünd vun den Zensus vun den 23. Juni 1979 un vun de Schatten för den 21. September 2006, de dat afghaansch Zentralamt för Statistik maakt hett. Ok de afghaansche Provinz, to de de Stadt höört, is opföhrt. De Inwahnertallen gellt jümmers för de Stadt sülvst ahn de Vöröörd. Central Statistics Office Afghanistan City Population - aktuelle un histoorsche Inwahnertallen för de afghaanschen Städer
Geest betekent Geest, en Soort Landschop, Geest, Stroom in Neddersassen, de in de Werser münnt, Geest-Verlag, Verlag ut Vechte. Geest is de Familiennaam von Dennis van der Geest (* 1975), nedderlandschen Judoka, Elco van der Geest (* 1979), nedderlandschen Judoka, Paul van Geest (* 1964), nedderlandschen Karkenhistoriker, Waldemar Geest (1879–1944), düütschen Flegerboer, Willy De Geest (* 1947), belgischen Radsportler. Kiek ok bi: Geeste, Gest. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Begreep Kinnerleed weer toeerst mit dat Woort Kinnerriemel glieksett un meen en Test, de ok vun Kinner al licht to begriepen un mit en eenfacke, faken pentatoonsche Melodie verbunnen is. Dat Kinnerleed, dat vun utwassen Lüüd schreven un komponeert warrt, is faken en Strophenleed. Mehrere Strophen achterenanner sungen billt en logische Eenheit. In de Kunst (Literatur un Musik) warrt de Begreep Kinnerleed ok för en slichte volksdömliche Kunstform bruukt. Twee Orden vun Kinnerleer laat sik ünnerscheden: dat Kinnerleed, dat vun Kinner tomeist improviseert utfunnen warrt, aver liekers ok över Johren as Kinnerfolklore vun öllere an jüngere Kinner wietergeven warrn kann, un dat Kinnerleed, dat vun utwassene Lüüd för Kinner schreven warrt. Ut dat Lallen vun en Söögkind warrt in de eersten Johren vun’t Leven de Singsang vun en Lüttkind, in dat jümmer mehr Luden un Wöör vun de Groten inboet warrt. Parallel dorto warrt dat musikaalsche Verhollen vun’t Kind vun sien kulturell Ümfeld präägt, wat al in’n Mudderlief anfangen deit. en Text, de för Kinner egent is en Melodie, de goot to den Text passt en Melodie, de vun den Ümfang twüschen den deepsten un hööchsten Toon her, an de Stimmlaag vun Kinner anpasst is. Meist all de in
Hahnenknoop is en Dörp in de Gemeen Lox in’n Landkreis Cuxhoben, Neddersassen. Binnen de Gemeen billt de Oort en egen polietsche Oortschop. Bi Hahnenknoop höört von öllers ok Drostendamm mit bi. Hahnenknoop is so bi dree Kilometer von de Luun af un liggt bi’t Hahnenknooper Holt un dat Hahnenknooper Moor, wat ünner Naturschuul steiht. Üm dat Water ut dat Moor aftoleiden is in’t 19. Johrhunnert de Hahnenknoop-Hetthorner Moorkanaal anleggt worrn. De Naveröörd sünd Ness un Lox in’n Noorden, Düring un Freeschluunbarg in’n Noordoosten, Hollen in’n Oosten, Wittst in’n Süüdoosten, Driftseth in’n Süden, Langendammsmoor in’n Süüdwesten un Stotel in’n Noordwesten. 1718 weer Hahnenknoop man en enkelten Hoff. Eerst 1794 hebbt se den Oort as Moorkolonie utboot un dat Dörp hett mehr Inwahners kregen. In de Midd von dat 19. Johrhunnert is denn noch de Drostendamm as Oortsdeel tokamen. De Oort hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Landkreis Wersermünn worrn un 1977 von’n Landkreis Cuxhoben. 1968 is de Gemeen Hahnenknoop Deel von de Gemeen Stotel worrn. Tohoop mit Stotel is Hahnenknoop denn an’n 1. März 1974 mit de Gemeenreform in Neddersassen Deel von de
William Jermaine Stewart (* 7. September 1957 in Columbus, Ohio; † 17. März 1997 Chicago, Illinois) weer en US-amerikaansch Pop-Singer, sien bekanntst Top-5-Hit weer „We Don't Have to Take Our Clothes Off“ ut dat Johr 1986. 1987 un 1988 hatte er mit "Get Lucky" un "Don't Talk Dirty to Me" twee Top Ten Hits in Düütschland. 2003 wurr sien 1986er Hit vun de amerikaanschen Senner VH1 in sien List vun de 100 gröttsten „One hit wonders“ upnommen. Stewart full eerstmals in de 1970er Jahren as Danzer vun Soul Train up. Later wurr he Ersatzsinger un Danzer för verscheeden Künstler as The Chi-Lites, The Staple Singers, Shalamar un Culture Club. He is 1997 an Leverkrebs storven, de Folgen vun sien AIDS-Krankheit.
Mirptallen („prim“ torüchoors schreven, engelsch emirp) sünd Primtallen, de torüchoors leest wedder en annere Primtall geven doot. En Tall, de vör un torüch gliek is as to’n Bispeel de 11, is keen Mirptall. De eersten ut de Reeg vun de Mirptallen sünd 13, 17, 31, 37, 71, 73, 79, 97, … In’n Gegensatz to de Egenschop vun de Primtallen, hangt de Egenschop vun de Mirptallen ok vun’t Stedenweertsystem af, dat bruukt warrt. Mathemaatsch hebbt de Mirptallen aver keen sünnere Bedüden. Se künnt eher to dat Rebeet vun de Smuustermathematik tellt warrn. List vun sünnere Tallen Martin Gardner: The Magic numbers of Dr. Matrix. Prometheus Books, Buffalo NY 1985, ISBN 0-87975282-3. emirp op Mathworld (engelsch) emirp in Prime Glossary (engelsch)
Pietro Linari (* 15. Oktober 1896 in Florenz; † 1. Januar 1972 ok dor) weer en italieensch Radrennfohrer. Pietro Linari weer en vun de spoodrieksten un völsiedigsten Radrennfohrer in Italien in de 1920er und 1930er Johren. Sien gröttste Spood weer de Sieg bi Mailand-Sanremo 1924. In dat sülvig Johr wunn he den Giro dell’Emilia, 1925 un 1926 dat Kriterium vun Genf. Tweemal, 1922 un 1925, wunn he een Deelstreck bi den Giro d’Italia, 1927 de Württemberg-Rundfohrt un Rund um Frankfurt. 1929 wurr he Italieensch Meester in' Sprint up de Bahn. 1929 stell he todem en Weltrekord över 500 Meter up de Bahn up. Linari is ok tallriek Sössdaagrennen fohren; 36 mal is he antreden un wunn veer mal. 1926 wunn he in New York mit Reggie McNamara, 1928 in Mailand mit Costante Girardengo, 1929 in Stuttgart mit Emil Richli un 1931 in Paris mit Alfredo Dinale. Siet 1925 wurrd in Buggone (Toskana) de Coppa Linari för Nahwussfohrer (mit Ünnerbreken) utfohren. 2009 funn dat to'n 47. Mal statt; de Sieger weer Jan Tratnik ut Slowenien. Italia Ciclismo.net Ciclismoweb.net Pietro Linari in de Datenbank vun Radsportseiten.net
The Lodger: A Story of the London Fog (op plattdüütsch so veel as „De Meder: En Geschicht vun’n Londoner Nevel“; dt. Titel: Der Mieter; kort ok The Lodger) is de Titel vun en britischen Stummfilm ut dat Johr 1927. Mit dissen Film hett Alfred Hitchcock sien eersten Thriller dreiht un dorför veel Loov kregen. Dat Dreihbook baseert op den Roman The Lodger vun Marie Belloc Lowndes un op dat Theaterstück Who Is He? an dat se ok mitschreven harr. In London geiht en Möörder üm, de nu al to’n sövten mol en blonne Fro ümbröcht hett. Bi de Liek finnt de Polizei jeedmol en Zedel, op den he sik in en Dreeeck ümrahmt as The Avenger („De Afreker“) betekent. Tügen vun den letzten Moord beschrievt den Deder as en groten Mann, de sien Gesicht mit en Schaal verdeckt hett. Gau geiht de Nachricht vun’n ne’en Moord dör de Dagblööd. Kort later kummt en snaakschen jungen Mann in de Wahnung vun en öller’t Ehpoor, dat dor mit jemehr Dochter Daisy wahnt. He seggt, dat he en Kamer meden wull. He kiekt sik de Kamer an un tütt in. Daisy is toeerst wat torüchhollern, man na en poor Daag is he bi
Marie Ault (* 2. September 1870 in Wigan, Lancashire; † 9. Mai 1951 in London) weer en britisch Filmschauspelerin. Se hett in völ britisch Stummfilms mitspeelt, aber is an’ meesten bekannt wurrn dör hör Rull as de Moder vun Daisy Bunting The Lodger: A Story of the London Fog (1927) ünner de Regie vun Alfred Hitchcock. Marie Ault in de Internet Movie Database (engelsch)
The Getaway (op plattdüütsch so veel as „De Flucht“; dt. Titel: Getaway) si en US-amerikaanschen Thriller ut dat Johr 1972 vun den Speelbaas Sam Peckinpah. Bi den Roadmovie hannelt sik dat üm’t Verfilmen vun den Roman mit glieken Naam vun Jim Thompson, de vun en Bankroof un de ansluten Flucht vun de Deders hannelt. In Texas sitt de Verbreker Carter „Doc“ McCoy wegen sworen Roof mit Wapengewalt in en Tuchthuus, warrt dör dat Todoon vun den öörtlichen Politiker Benyon aver vör de Tiet lopenlaten. Man, dorför müss sien Ehfro mit Benyon slapen. As McCoy wedder free is halt de korrupte Benyon em foorts ran, för em en Bankroof to maken, vunwegen dat he Geld an sik nahmen harr, wat he nu vertuschen mutt. Na den Roof will Benyon den Verbreker aver an de Siet maken. He stellt em twee professchonelle Verbrekers, Frank Jackson un Rudy Butler, an de Siet. Man, al bi’t Vörbereiden vun den Överfall gifft dat Striet twüschen McCoy un Butler. De Överfall geiht denn ok bannig in de Büx. Se künnt woll dat Geld klauen, man Jackson schütt dorbi en Wachmann doot un warrt denn bi de Flucht sülvst vun sien Kameraad Butler an de Siet maakt.
The Getaway (eng. „De Flucht“) betekent The Getaway, Roman vun Jim Thompson ut dat Johr 1959, The Getaway, Film vun Edward Buzzell ut dat Johr 1941, The Getaway, Film na den Roman vun Sam Peckinpah ut dat Johr 1972, The Getaway, Remake vun den Film vun 1972 ut dat Johr 1994, The Getaway, Musikalbum vun Chris de Burgh ut dat Johr 1982, The Getaway, Reeg vun Videospelen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Sisinnius (* in Syrien; † 4. Februar 708) wurr vermootlich um den 15. Januar 708 rüm to'n Paapst wählt un is blots dree Week later nah en swoor Krankheit storven. Sisinnius wurr vermootlich in Syrien as Söhn vun en Johannes boren; sien nipp un nau Gebortsoort is nich bekannt. Man weet blots wenig över hüm: Inthroniseert wurr he nah en Sedisvakanz vun 89 Daag an' 18. Januar 708. He weer, so heet dat, so swoor krank, dat he nich mal sülvst eeten kunn. Dennoch sall Sisinnius versöcht hemm, sien Paapstamt so good as mögelk uttoööven. Över sien tatsächlich Amtshandlungen is blots bekannt, dat he Order geev, Kalksteen för de Reparatur vun de Müern vun Rom vörtobereiten, un dat he kört vör sien Dood noch en korsischen Bischop segnet hett. Sisinnius wurr in' Petersdom begraven. Vera von Falkenhausen: Sissinnius In: In: Massimo Bray (Hrsg.): Enciclopedia dei Papi, Istituto della Enciclopedia Italiana, Band 1 (Pietro, santo. Anastasio bibliotecario, antipapa), Rom 2000, OCLC 313504669, S. 640–641 (italieensch). Sisinnius. Mehr Biller, Videos oder Audiodateien to’t Thema gifft dat bi Wikimedia Commons. Sisinnius in In: Salvador Miranda: The Cardinals of the Holy Roman Church, online up fiu.edu, Websteed vun de Florida International University, afroopen an’
Herman Autrey (* 4. Dezember 1904 in Evergreen, Alabama; † 14. Juni 1980 in New York City) weer en US-amerikaansch Jazztrompeter vun den Swing. Autrey fung sien Karriere up dat Oldsaxophon in de Band vun sien Vader an, wessel aber later to de Trompete. 1923 truck he nah Pittsburgh, wo he mit lokalen Bands speel un denn dör de Süüdstaaten touren dee. In Florida hett he denn mit en eegen Band arbeit. He leet sück - nah Statschonen in Boston, Washington D.C. un Philadelphia 1933 in New York City daal un speel bi Charlie Johnson (1933-34) in dat Small's Paradise, dornah bi Fletcher Henderson (1935), Claude Hopkins (1938/9), un weer mit Ünnerbreeken bit 1941 Liddmaat vun de Band "Fats Waller & his Rhythm", to hören up Plattenupnahmen as „Let's Pretend There's a Moon“ 1934 oder „Don't You Know or Don't You Care“ 1935. He gung 1942 to Stuff Smith, harr en Band an de Westküst un hett bit 1944 ok bi Benny Waters arbeit. Ansluutend hett he sück sülvständig makt un speel mit eegen Bands in Brooklyn, aber ok in Kanada. 1958 hett he Upnahmen mit Buster Bailey makt. 1960 harr he sien eegen Quartett un 1961 en eegen Trio.